পাক হিন্দুদের দীপাবলির শুভেচ্ছা জানাতে গিয়ে ‘ট্রোলড’ হলেন শাহবাজ!

ওয়েব ডেস্ক : হিন্দু সম্প্রদায়ের নাগরিকদের উপর অত্যাচারের ঘটনা অতি সাধারণ বিষয় পাকিস্তানে (Pakistan)। যার কারণে সে দেশে সংখ্যালঘু হিন্দুদের (Hindu) সংখ্যা অনেকটা কমে এসেছে। এমন অবস্থায় চলতি বছর পাকিস্তানে বসবাসকারী হিন্দুদেরকে দীপাবলির (Diwali) শুভেচ্ছে জানিয়েছেন প্রধানমন্ত্রী শাহবাজ শরিফ (Shehbaz Sharif)। তবে এ নিয়ে সমাজমাধ্যমে তীব্র কটাক্ষের মুখে পড়লেন তিনি। কেউ বলেছেন, পাকিস্তানে তো আর ১০-১২ জন হিন্দুই বেঁচে রয়েছে, তাঁদেরকে হোয়াটস অ্যাপেই শুভেচ্ছা জানাতে পারতেন।

প্রসঙ্গত, সোমবার গোটা বিশ্বের হিন্দুরা (Hindu) দীপাবলির শুভ উৎসব পালন করছেন। এমন পরিস্থিতিতে দীপাবলির শুভেচ্ছা জানিয়ে পাক প্রধানমন্ত্রী সমাজমাধ্যমে লেখেন, “শুভ দীপাবলি উপলক্ষে আমি পাকিস্তান এবং সারা বিশ্বের আমাদের হিন্দু সম্প্রদায়কে আমার আন্তরিক শুভেচ্ছা জানাই। যখন ঘরবাড়ি এবং হৃদয় দীপাবলির আলোয় আলোকিত হয়, তখন এই উৎসবটি যেন অন্ধকার দূর করে, সম্প্রীতি বাড়ায় এবং আমাদের সকলকে শান্তি, সহানুভূতি এবং ভাগ করা সমৃদ্ধির ভবিষ্যতের দিকে পরিচালিত করে।”

আরও খবর : ইয়েমেন উপকূলে ভয়াবহ বিস্ফোরণ জাহাজে! উদ্ধার ২৩ জন ভারতীয়

সঙ্গে তিনি লিখেছেন, “দীপাবলির (Diwali) সেই চেতনা যা অন্ধকারের উপর আলো, মন্দের উপর ভালো এবং হতাশার উপর আশার প্রতীক, তা আমাদের সমাজের মুখোমুখি হওয়া অসহিষ্ণুতা থেকে বৈষম্যের মতো চ্যালেঞ্জগুলি কাটিয়ে উঠতে আমাদের সম্মিলিত সংকল্পকে অনুপ্রাণিত করে। আসুন আমরা একসঙ্গে কাজ করি যাতে প্রতিটি নাগরিক, ধর্ম বা পটভূমি নির্বিশেষে, শান্তিতে বসবাস করতে পারে এবং অগ্রগতিতে অবদান রাখতে পারে। শুভ দীপাবলি।”

On the auspicious occasion of Diwali, I extend my heartfelt greetings to our Hindu community in Pakistan and around the world.

As homes and hearts are illuminated with the light of Diwali, may this festival dispel darkness, foster harmony, and guide us all toward a future of…

— Shehbaz Sharif (@CMShehbaz) October 20, 2025

তবে পাক প্রধানমন্ত্রী সমাজমাধ্যমে সম্প্রতির বার্তা দিলেও, বাস্তবে পাকিস্তানের মাটিতে অসহায় অবস্থায় রয়েছেন সংখ্যালঘু হিন্দুরা (Hindus)। সে কথাই শাহবাজ শরিফের কমেন্টে তুলে ধরে তাঁকে কটাক্ষ করেছেন নেটিজেনরা। কেউ লিখেছেন, স্বাধীনতার পরে ১৯৪৭ সালে পাকিস্তানে হিন্দুদের সংখ্যা ছিল ২০ শতাংশ। বর্তমানে তা নেমে এসেছে ২.৩ শতাংশে। আগামীদিনে পাকিস্তানে হিন্দুদের অস্তিত্ব থাকবে না। আবার কেউ লিখেছেন, পাকিস্তানে খুব সংখ্যক হিন্দুই বেঁচে রয়েছেন, তাঁদের সরাসরি মেসেজ করে শুভেচ্ছা জানাতে পারতেন।