মুসলিম মেয়েদের হিন্দু করতে পারলেই চাকরি ! বিজেপির নেতার মন্তব্যে নিন্দার ঝড়

ওয়েবডেস্ক- মুসলিমদের (Muslim) মেয়েদের ভুল বুঝিয়ে তাদের ধর্ম (Religion) বদলে হিন্দু করতে পারলেই চাকরির গ্যারান্টি! উত্তরপ্রদেশের (Uttar Pradesh) দোমারিয়াগঞ্জের (Domariaganj) প্রাক্তন বিজেপির বিধায়ক রাঘবেন্দ্র প্রতাপ সিংয়ের (Former BJP MLA Raghavendra Pratap Singh) এই মন্তব্য ঘিরে বিতর্কের ঝড়। রাঘবেন্দ্র প্রতাপ সিংয়ের কথায় ‘কম সে কম দশ মুসলিম লেড়কি লাও!’

সিদ্ধার্থনগর (Siddharthanagar) জেলার হিন্দু ছেলেদের উদ্দেশে এইভাবেই উপদেশ বিজেপি নেতার। তার এই বক্তব্যের পরেই তীব্র সমালোচনা শুরু হয়েছে। এখানেই থেমে থাকেননি ওই বিজেপি নেতা, এর পরেও তিনি বলেন, ওই মেয়েদের সঙ্গে তাদের বিয়ে থেকে চাকরির ব্যবস্থাও করে দেবেন তিনি। তবে বিজেপির বিধায়ক রাঘবেন্দ্র প্রতাপ সিংয়ের বক্তব্যের দায় নেয়নি বিজেপি।তবে পড়েও দমেননি তিনি। নিজের বক্তব্যে অনড় রাঘবেন্দ্র।

রাঘবেন্দ্রর বক্তব্য, নিজের এলাকাতেই বক্তব্য দিতে চেয়েছেন, তাতে কী অসুবিধা। এখানেই মুসলিমরাই সংখ্যাগুরু। মুসলিম ছেলেরা হিন্দু মেয়েদের প্রেমের ফাঁদে জড়িয়ে বিয়ে করে তাঁদের ধর্ম বদলাতে বাধ্য করছে। তার বদলা নিতেই এবার পাল্টা চাল দিয়েছেন তিনি।

সাম্প্রতিক সময়ে এলাকার হিন্দু ঘরের দুটি মেয়ে মুসলিম যুবকদের সঙ্গে পালিয়ে গিয়ে বিয়ে করেছেন। সেই প্রসঙ্গ তুলে স্থানীয় সভায় রাঘবেন্দ্রর প্রশ্ন, একটি হিন্দু মেয়ে মুসলিম ছেলে সঙ্গে গেলে কী গোটা হিন্দু সমাজের অপমান হচ্ছে না? তারপরেই এই বিষয়ে এই ব্যাখ্যা দিয়ে তিনি জানিয়েছেন, এদিকের দুজন গেলে ওদিক থেকে দুজনকে নিয়ে আসা যথেষ্ঠ নয়।

আরও পড়ুন- ‘বিহার ইনোসেন্ট, বোকা নয়’, রাহুলকে তীব্র কটাক্ষ রেখা গুপ্তার

অন্তত গোটা দশটা মুসলিম মেয়ে আনতে হবে। তাদের হিন্দু করতেই হবে। আমরা বিয়ে, বিয়ের আয়োজন, নিরাপত্তা, চাকরি সব দেব। এর পরেই যুবকদের উদ্দেশে তার প্রশ্ন কজন আছো, হাত তোলো? তাঁর এই প্রশ্নের উত্তরে কয়েকজন ‘ জয় শ্রীরাম ধ্বনি দিয়ে হাত তোলে। আগের জমানায় হিন্দুরা ভয়ে ভয়ে থাকতেন, কিন্তু এখন যোগী আদিত্যনাথের শাসনকালে এই সব ভয় পাওয়ার কোনও প্রয়োজন নেই। এদিকে বিজেপি রাঘবেন্দ্রের এই মন্তব্যের কংগ্রেস, সমাজবাদী পার্টি, মায়াবতীর দল একসুরে সকলেই তীব্র নিন্দা করেন।

দেখুন আরও খবর-